<classify> Tunu Nassor-Dar es Salaam Kwamara ya kwanza, Hospitali ya Taifa Muhimbili-Mloganzila imefanya upasuajimkubwa wa kuondoa uvimbe katika mishipa ya damu kwenye ubongo cerebralaneurysms. Akizungumza leo Juni 18, wakati wa kutoa ruhusa kwa mgonjwa aliyefanyiwa upasuaji Cosilla Ntambilla, Mkazi wa kurasini , daktari bingwa wa upasuaji wa ubongo na mishipa ya fahamu hospitalini hapo, Dk. Raymond Makundi amesema kufanikiwa kwa upasuaji huo kutapunguza rufaa za wagonjwa kwenda kutibiwa nje ya nchi na matibabu ya ubingwa wa juu yanatolewa nchini. Upasuajihuu ambao umechukua saa sita umefanywa na wataalam wa Hospitali ya TaifaMuhimbili Mloganzila kwa kushirikiana na daktari bingwa mshauri wa upasuajiwa ubongo na mishipa ya fahamu Prof. Huh Seong kutoka Yonsei, Korea Kusini,amesema Dk. Makundi. Kwamgonjwa kama huyu mmoja ambaye tumemfanyia upasuaji endapo angepelekwa nje yanchi ingegharimu Sh milioni 21 ikiwa ni gharama ya upasuaji pekee, amesemaDk. Makundi. Nayedaktari bingwa wa upasuaji wa ubongo na mishipa ya fahamu Dk. Alvin Miranda, amesemalengo la upasuaji ni kufunga vivimbe hivyo kwa kutumia vifaa tiba maalumaneurysm clips, ili kuzuia damu isiendelee kuvuja katika ubongo. Mgonjwaanapopata tatizo la kuvuja damu kwenye ubongo kwa mara ya kwanza anakua katikahatari ya kupoteza maisha kwa asilimia 30, wakati akivuja damu kwa mara ya piliinaweza kusababisha kifo kwa asilimia 70 hadi 80 amesema Dk. Miranda.  <topic>: KITAIFA 